स्थानीय धु्रवप्रसाद यादव पनि चुनावको प्रतीक्षामा रहेको बताउँछन्। ‘स्थानीय चुनाव एकदमै आवश्यक भइसकेको थियो,’ उनले भने, ‘सचिवहरूले मनपरी गरे, विकासको छनकसमेत पाइएन, अब जनप्रतिनिधि आएपछि उनीहरूसँग नियमित भेटघाट हुन्छ,विकासको काममा हाम्रो पनि सहभागिता हुन्छ।’ उनी पनि जनप्रेमी र विकासप्रेमी उम्मेदवारलाईमत दिने बताउँछन्। चुनाव नजिकिएसँग गाउँगाउँमा चहलपहल बढेको छ। चोक, चियापसलमा पनि अहिले चुनावकै चर्चा छ। गाउँघर विभिन्न दलका रंगीचंगी झन्डाले सिँगारिएका छन्।
